સીઆરપીએફ જવાનોનાં મૃત્યુ અંગે સોશિયલ મીડિયા પર અઢળક મૅસેજ શૅર થઈ રહ્યા છે.

ટ્વિટર પર #RIPBraveHearts #CRPFJawans #PulwamaRevenge #CRPFJawans #CRPFKashmirAttack જેવા અનેક ટ્રૅન્ડ જોવા મળી રહ્યા છે.

ફેસબુક, વૉટ્સઍપ સિવાય ટિકટૉક જેવા પ્લેટફૉર્મ પર પણ આ પ્રકારના વીડિયો અને મૅસેજ લાખોની સંખ્યામાં શૅર કરવામાં આવી રહ્યા છે.

ગુજરાતમાં એક વીડિયો વૉટ્સઍપ અને ફેસબુકમાં મોટાપાયે શૅર થઈ રહ્યો છે જેમાં કહેવાયું છે, "ઇન્ડિયન આર્મીમાં ફરજ બજાવતા વિસળીયા ગામ અને કોળી સમાજનું ગૌરવ એવા પરેશભાઈ વિરાભાઈ બાંમભણીયાનું આજે દુઃખદ અવસાન થયું.... ઈશ્વર તેમના દિવ્ય આત્માને શાંતિ આપે એવી પ્રાર્થના."

તમે આ વાંચ્યું કે નહીં?

ફેસબુક પર આ વીડિયા હજારો વખત શૅર થઈ ચૂક્યો છે.

લોકો તેને પુલવામાના સીઆરપીએફ કાફલા પર થયેલા હુમલા સંદર્ભે શૅર કરી રહ્યા છે.

આ વીડિયો પર દેખાતા વૉટરમાર્ક પરથી જાણવા મળે છે કે આ વીડિયો ટિકટૉક નામની ઍપમાં એડિટ કરેલો છે. ટિકટૉક ઍપની મદદથી સાઉન્ડ મૂકીને વીડિયોને એડિટ કરી શકાય છે.

વીડિયોમાં એક ચિત્ર મુકાલયેલું છે જેમાં તેમના મૃત્યુની તારીખ 13/02/2018 બતાવવામાં આવી છે. 

આ યુવકને શ્રધ્ધાંજલિ આપતી એક તસવીરમાં તેમની મૃત્યુ તારીખ 13 ફેબ્રુઆરી 2018 લખવામાં આવી છે, જેનાથી આ વીડિયો અંગે શંકા જાય છે. બીબીસી ગુજરાતીએ આ વીડિયોનું ફૅક્ટ-ચેક કર્યું.

હુમલામાં મૃત્યુ પામેલા સૈનિકોની સીઆરપીએફ તરફથી આપવામાં આવેલી યાદી અમે ચકાસી, આ યાદીમાં પણ પરેશ બાંભણિયાનું નામ મળી આવતું નથી.

સીઆરપીએફ તરફથી મૃત્યુ પામેલા સૈનિકોની તસવીરો પણ રજૂ કરાઈ છે જેમાં પરેશની તસવીર જોવા મળતી નથી.

સગાઈના દિવસે મૃત્યુ થયું

આ વિશે વધુ તપાસ કરવા બીબીસીએ ભાવનગરના બગદાણા પોલીસ સ્ટેશનના ઇન્સ્પેક્ટર એમ. વી. દાફડા સાથે વાત કરી. તેમણે જણાવ્યું કે પરેશ બાંભણીયાનું 13 ફેબ્રુઆરી 2019ના અકસ્માતમાં મોત થયું છે.

તેમણે જણાવ્યું, "ભાવનગરથી મહુવાના હાઈ-વે પર તેઓ અકસ્માતમાં મૃત્યુ પામ્યા હતા. તેઓ બાઇક પર હતા અને ટ્રેક્ટર સાથે અથડાઈ જવાથી અકસ્માત થયો હતો. આ અકસ્માત 13 ફેબ્રુઆરી રાત્રે 11 વાગ્યે થયો હતો. બગદાણા પોલીસ સ્ટેશનમાં પરેશના કાકા ભરત બાંભણીયાએ કેસ દાખલ કરાવ્યો છે."

એમ. વી. દાફડાએ જણાવ્યું, "22 વર્ષીય પરેશ બે વર્ષ પહેલાં ભારતીય સેનામાં જોડાયા હતા અને કોલકાતામાં આર્મી મેડિકલ ફૉર્સમાં નર્સિંગ આસિસ્ટન્ટ તરીકે ફરજ બજાવતા હતા. તેઓ હજુ ટ્રેનિંગમાં જ હતા અને હજુ પોસ્ટિંગ... \n\nમને ઉપરના લેખ માટે સારું શીર્ષક આપો.
પુલવામા હુમલો: શું ખરેખર ગુજરાતના જવાને હુમલામાં જીવ ગુમાવ્યો?